**PANEVĖŽIO LOPŠELIS-DARŽELIS ,,DIEMEDIS“**

**2016 METŲ VEIKLOS ATASKAITA**

**2017-01-17**

1. **ĮSTAIGOS VEIKLOS ATASKAITOS SANTRAUKA.**

Panevėžio lopšelis-darželis „Diemedis“ (toliau – lopšelis-darželis) yra savivaldybės biudžetinė ikimokyklinio ugdymo mokyklos tipo švietimo įstaiga, teikianti ankstyvąjį, ikimokyklinį ir priešmokyklinį ugdymą, vykdanti ikimokyklinio ir priešmokyklinio ugdymo programas. Lopšelis-darželis, tenkindamas vaiko, šeimos ir bendruomenės poreikius, vykdo vaikų globos funkcijas.

Sukomplektuota 11 grupių: 2 lopšelio, 7 ikimokyklinio ugdymo (5 jungtinės grupės), 2 priešmokyklinio ugdymo grupės. Įstaigos darbo trukmė 7,00-18,00 val. Grupių darbo trukmė 10,80 val.

Lopšeliui-darželiui vadovauja direktorius. Ugdomąją veiklą koordinuoja direktoriaus pavaduotojas ugdymui, ūkinę veiklą–ūkvedys. Ugdymą vykdo 4 priešmokyklinio ugdymo pedagogai, 16 ikimokyklinio ugdymo auklėtojų, 1 meninio ugdymo mokytojas. Paslaugas teikia logopedas, sveikatos priežiūros specialistas, kiti nepedagoginio personalo darbuotojai.

Veikia savivaldos institucijos: Lopšelio-darželio taryba, Mokytojų taryba, Metodinė grupė.

**Grupių skaičiaus kitimas 2014-2016 m.**

**Vaikų skaičiaus kitimas 2014-2016 m.**

2016 m. pradžioje buvo 191+3 sąrašiniai vaikai, 2016 m. rugsėjo 1 d.—188+2 sąrašiniai vaikai, 2016 m. pabaigoje 186+2 sąrašiniai vaikai, vidutinis sąrašinis vaikų skaičius buvo 188+2 vaikai.

2016 m. sausio 1 d. etatų skaičius sudarė 48,87 et.

Lopšelyje-darželyje dirba 51 darbuotojas , iš jų 21 mokytojas ir pagalbos mokiniui specialistas. 7 pedagogai- įgiję auklėtojo metodininko kvalifikacines kategorijas, 11 — vyresniųjų auklėtojų kvalifikacines kategorijas, 3—įgiję auklėtojo kvalifikacines kategorijas. 2016 m. 1 auklėtojas įgijo vyr. auklėtojo kvalifikacinę kategoriją. Abu vadovai yra įgiję ir 2015 m. gruodžio 15 d. Panevėžio miesto savivaldybės administracijos švietimo skyriaus vedėjo įsakymu Nr. VĮ-254 jiems patvirtinta atitiktis turimai II vadybos kvalifikacinei kategorijai. 16 mokytojų ir pagalbos mokiniui specialistų yra įgiję aukštąjį universitetinį išsilavinimą.

Mokytojų ir pagalbos mokiniui specialistų kvalifikacija 2016 m.

**2016 m. įstaigos tikslai buvo:**

1. Tobulinti ikimokyklinio, priešmokyklinio ugdymo kokybę.

2. Siekti įstaigos bendruomenės lygio, kai bendruomenės daugumą sudarytų apmąstantys, nuolat tobulėjantys ir rezultatyviai dirbantys bendruomenės nariai.

3. Kurti saugią, sveiką , mobilią ugdymo (si) ir darbo aplinką.

2016 m. įstaigos veikla buvo orientuota į ikimokyklinio ir priešmokyklinio ugdymo programų įgyvendinimą, kokybišką ugdymą, švietimo kokybės kultūrą, bendruomenės narių nuolatinį mokymąsi ir tobulėjimą, saugios, sveikos, mobilios ugdymo (si) ir darbo aplinkos kūrimą, edukacinių aplinkų plėtimą ir turtinimą, sąlygų ir galimybių sudarymą vaikų saviraiškai tenkinti, sveikatos, socialinės ir komunikavimo kompetencijų ugdymą. Nuolat rūpinomės tinkamos, higienos normas atitinkančios fiziškai ir psichologiškai saugios aplinkos kūrimu. Padėjome darbuotojams realizuoti save įgyvendinant ugdymo turinio naujoves, siekiant kokybiško ikimokyklinio ir priešmokyklinio amžiaus vaikų ugdymo. Sukurtos palankios ugdymosi sąlygos grupėse padėjo plėtoti ikimokyklinio ir priešmokyklinio amžiaus vaikų kompetencijas, siekti kokybiškos vaiko brandos mokyklai.

Lopšelyje-darželyje įgyvendinamas Strateginis planas 2014-2016 m. Strateginiai tikslai įgyvendinami vykdant 2016 m. veiklos planą.

Lopšelis-darželis dirba pagal Panevėžio miesto savivaldybės tarybos 2012 m. rugpjūčio 30 d. sprendimu Nr. 1-219 patvirtintą ir 2016 m. rugpjūčio 31 d. lopšelio-darželio direktoriaus įsakymu Nr. V-38 patvirtintą atnaujintą ir papildytą įstaigos Ikimokyklinio ugdymo programą ,,Vaikystės takeliais“.

Priešmokyklinis ugdymas organizuojamas vadovaujantis Bendrąja priešmokyklinio ugdymo programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V – 779.

Parengtas ir įgyvendinamas 2016-2017 m. m. priešmokyklinio ugdymo programos ugdymo planas.

Nuo 2012 m. įstaiga dalyvauja tarptautinėje ankstyvosios prevencijos programoje , skirtoje socialinių įgūdžių ugdymui ,,Zipio draugai”. Ši tarptautinė programa kiekvienais metais vykdoma priešmokyklinio ugdymo grupėje (vykdo priešmokyklinio ugdymo pedagogė Edita Maminskienė).

Vykdoma muzikai gabių vaikų ugdymo programa ,,Opa, pa“ (meninio ugdymo mokytoja Audronė Mikolajūnienė). Sudarytos sąlygos savo gebėjimus vystyti muzikai gabiems vaikams, dalyvauti miesto, respublikos ir tarptautiniuose renginiuose.

Lopšelio-darželio vaikams sudarytos galimybės lankyti tėvų lėšomis apmokamus anglų kalbos, krepšinio, sportinių šokių ir keramikos būrelius.

2016 m. priešmokyklinio ugdymo programą baigė ir į pirmąsias klases išėjo 46 priešmokyklinio amžiaus vaikai.

2016-01-01 logopedo pagalba buvo teikiama 36 vaikams (4 priešmokyklinio amžiaus vaikai), 2016-09-01—2017-01-01 logopedo pagalba buvo teikiama 39 vaikams (14 priešmokyklinio amžiaus vaikai).

Lopšelio–darželio veikla grindžiama savivaldos, socialinių partnerių ir visų bendruomenės narių bendravimu ir bendradarbiavimu.

Įstaigos vadovai, mokytojai ir pagalbos mokiniui specialistai nuolat tobulino savo vadybines ir dalykines kompetencijas: lankė kvalifikacijos kėlimo programas, seminarus, dalyvavo miesto, įstaigos ikimokyklinių įstaigų auklėtojų metodinių grupių veikloje.

Ikimokyklinio ir priešmokyklinio amžiaus vaikai kartu su mokytojais dalyvavo tarptautiniuose, šalies ir miesto projektuose, akcijose, konkursuose, edukacinėse išvykose, šventėse ir renginiuose. Ugdytiniai yra tarptautinių, respublikos ir miesto švenčių, projektų, konkursų ir varžybų nugalėtojai, prizininkai ir dalyviai. Siekdami stiprinti prevencinę pagalbą, įstaigoje organizavome daug įvairių akcijų, konkursų, varžybų, sistemingai vykdėme tėvų švietimą pagalbos vaikams klausimais.

Inicijavome ir rūpinomės naujų, saugių edukacinių erdvių ir aplinkų kūrimu ir įrengimu, kurios sudarė sąlygas garantuoti sveiką, saugią ir estetišką aplinką, sudarė galimybes diferencijuoti ir individualizuoti ugdymą, ugdyti įvairių gebėjimų ir poreikių vaikus, įgyvendinti ugdymo programas.

Įstaigoje yra muzikos ir sporto salės.

Nuo 2012 m. kovo mėnesio lopšelis-darželis dalyvauja ES ir nacionalinio biudžeto lėšomis finansuojamoje programoje ,,Pienas vaikams“ ir Europos Bendrijos finansuojamoje programoje ,,Vaisių vartojimo skatinimo mokyklose programa“.

Rūpinomės žmoniškųjų išteklių vadyba. Padėjome darbuotojams realizuoti savo galimybes įgyvendinant ugdymo turinio naujoves, siekiant kokybiško ikimokyklinio ir priešmokyklinio amžiaus vaikų ugdymo.

Finansiniai ištekliai gaunami iš Panevėžio miesto savivaldybės biudžeto, specialiosios lėšos įstaigos reikmėms ir maitinimui, mokinio krepšelio lėšos ir paramos lėšos. Finansiniai ištekliai buvo naudojami tikslingai, materialinė bazė turtinama pagal galimybes.

1. **ĮSTAIGOS VEIKLAI ĮTAKOS TURĖJUSIŲ VEIKSNIŲ APŽVALGA**

Praėjusiais metais įstaigos veiklai turėjo įtakos šie veiksniai:

**Išoriniai veiksniai:**

1. Švietimo ir mokslo ministerijos teisės aktai įteisinantys privalomą priešmokyklinį ugdymą.

2. Panevėžio miesto savivaldybės tarybos sprendimu pakeistas vaikų skaičius grupėse.

3. Panevėžio miesto savivaldybės tarybos sprendimu skirtos 6,2 tūkst. eurų lėšos virtuvės ir skalbyklos įrangos atnaujinimui (įsigyta konvekcinė krosnelė ir elektrinė plyta).

4. Nuo 2016 m. įdiegta Panevėžio miesto ikimokyklinių ugdymo mokyklų vaikų registracijos ir eilių sudarymo informacinė sistema.

5. Panevėžio miesto savivaldybės administracijos direktoriaus įsakymu nustatytas visų miesto ikimokyklinių įstaigų darbas 2017 m. vasarą.

6. Galimybė panaudoti sutaupytas lėšas (už vaikų nelankytas ir nepateisintas dienas).

**Vidiniai veiksniai:**

1. Aukšta pedagoginių darbuotojų kvalifikacija.
2. Papildomos ugdymo(si) paslaugos.
3. 2 % GPM parama.
4. Sumažėjęs vaikų skaičius.
5. Blogėjantis vaikų ir personalo sveikatos indeksas.
6. Pralaidūs, nesandarūs, pažeisti puvinio ir nesaugūs pastato langai.
7. Lėšų trūkumas įstaigos patalpų ir aplinkų modernizavimui.

Išoriniai ir vidiniai veiksniai lemia įstaigos veiklą, įpareigoja ją permodeliuoti ir nuolat tobulinti, atveria galimybes užtikrinti lanksčias ir kokybiškas ikimokyklinio ir priešmokyklinio ugdymo paslaugas ir reikiamą švietimo pagalbą, atsižvelgti į individualius vaikų ugdymosi poreikius.

Nepakankamas švietimo įstaigos finansavimas: nerenovuotas įstaigos pastatas, nesandarūs, nepakeisti langai, trūksta lėšų įstaigos vidaus modernizavimui, lauko edukacinės aplinkos sutvarkymui, trūksta lėšų įgyvendinti ugdymo kokybei iškeltus tikslus ir uždavinius.

Socialinėje srityje yra taip pat daug rizikos veiksnių, kurie gali labai įtakoti įstaigos strateginio plano, metinio veiklos plano kryptis: nepalanki demografinė padėtis šalyje ir mieste, gyventojų skaičius mažėjimas dėl neigiamo natūralaus prieaugio ir migracijos, blogėjantis vaikų ir personalo sveikatos indeksas. Kaip ir visoje šalyje ir mieste, įstaigoje fiksuojami dideli vaikų sergamumo rodikliai:

2014 m. įstaigoje dėl ligos praleista 4111 dienų, vienam vaikui tenka 24,7 dienos.

2015 m. įstaigoje dėl ligos praleista 5478 dienos, vienam vaikui tenka 28,53 dienos.

2016 m. įstaigoje dėl ligos praleista 5205 dienos, vienam vaikui tenka 27,69 dienos.

2016 m. vaikų sergamumas tenkantis vienam vaikui šiek tiek sumažėjo, tačiau jis yra didelis dėl išaugusio vaikų sergamumo virusinėmis ir kvėpavimo takų, kaulų-raumenų sistemos, virškinimo trakto ligomis, daugėja kalbos, kompleksinių sveikatos sutrikimų ir kitų komunikacijos sutrikimų turinčių vaikų, 2016 metų pabaigoje įstaigą lanko 2 vaikai, turintys didelius specialiuosius poreikius ir 2 vaikai, turintys vidutinius specialiuosius poreikius.

Ligos dienų skaičius tenkantis vienam vaikui 2014-2016 m.

Šeimų, kurioms teikiama socialinė parama, jų įstaigoje yra 36.

2014 m. nemokamą maitinimą gavo 22 %, 2015 m. -17 %, 2016 m. – 5 % mokinių.

2014 m.-13 %, 2015 m.-13%, 2016 m. – 18 % šeimų taikoma 50 % užmokesčio už vaiko maitinimą įstaigoje lengvata.

2016 m. 100 % užmokesčio už vaiko maitinimą įstaigoje lengvata taikoma 4 %, šeimų.

**Įstaigos socialinis kontekstas:**

|  |  |
| --- | --- |
| Daugiavaikės šeimos | 13 |
| Socialiai remtinos šeimos | 8 |
| Išvykusių į užsienį tėvų vaikai | 3 |
| Vienišos ar išsisikyrę mamos | 14 |
| Vaikai, kurių vienas iš tėvų miręs | 1 |
| Vaikai iš socialinės rizikos šeimų | - |

Sukurta ir nuolat atnaujinama įstaigos internetinė svetainė. Pagrindinė informacija platinama ir gaunama elektroniniu paštu. Nuo 2012 m. rugsėjo 1 d. mokinių (MR) ir pedagogų (PR) statistiniai duomenys tvarkomi elektroniniame mokinių ir pedagogų registre, nuo 2012 m. spalio 1 d. informacija apie laisvas vietas ikimokyklinio ir priešmokyklinio ugdymo grupėse pateikiama internetinėje svetainėje [www.panevėžys.lt.svietimas](http://www.panevėžys.lt.svietimas). Nuo 2016 m. įdiegta Panevėžio miesto ikimokyklinių ugdymo mokyklų vaikų registracijos ir eilių sudarymo informacinė sistema.

Nuo 2012 m. kovo mėnesio lopšelis-darželis dalyvauja ES ir nacionalinio biudžeto lėšomis finansuojamoje programoje ,,Pienas vaikams“ ir Europos Bendrijos finansuojamoje programoje ,,Vaisių vartojimo skatinimo mokyklose programa“.

Nuo 2012-01-01 mokesčius už maitinimą ir lėšas įstaigos reikmėms tėvai gali sumokėti naudodamiesi elektronine bankininkyste, tuo pasinaudoja apie 45 % vaikų tėvų.

Lopšelis-darželis yra populiarus kitų savivaldybių vaikams. Šiuo metu įstaigą lanko 11 Panevėžio rajono ir kitų savivaldybių vaikai.

Visuomenėje vis labiau suvokiamas žinių, naujų technologijų, inovacijų poreikis. Kokybiškai besikeičiančios technologijos bei jų taikymo galimybės ugdymo procese, skatina plėtoti informacinių ir komunikacinių technologijų infrastruktūrą. Mokytojo profesinis augimas yra esminė organizacijos tobulėjimo sąlyga. IKT tapo neatsiejama įvairiapusės veiklos dalis.

Lopšelyje-darželyje kompiuterizuotos 6 administracijos darbo vietos. 5 kompiuterius ir 4 spausdintuvus įdiegėme priešmokyklinio ugdymo ir ikimokyklinio ugdymo grupėse. 5 pedagogai įgijo naujų IKT žinių, gebėjimų ir įgūdžių. Turima kompiuterinė technika reikalauja nuolatinio atnaujinimo bei papildymo.

Lopšelis-darželis turi 11 kompiuterių (3 iš jų nešiojami), 8 spausdintuvus, kopijavimo aparatą. Įstaigoje veikia bevielis interneto ryšys. Naudojamos kitos modernios mokymo priemonės: multimedija, skeneris, 2 skaitmeniniai fotoaparatai, 12 garso grotuvų.

1. **ĮSTAIGOS VYKDYTA VEIKLA IR PASIEKTI REZULTATAI.**

# Veiklos tikslų įgyvendinimas. Įgyvendinant 2016 metų veiklos planą buvo siekiama plėsti ir turtinti grupių aplinką, skatinančią kokybišką ugdymą, plėsti sąlygas aktyvių ir judrių vaikų fizinei saviraiškai tenkinti, sudaryti sąlygas ir plėsti galimybes kryptingai ugdyti  vaikų sveikatos, socialines ir komunikavimo  kompetencijas, vykdyti tėvų švietimą ir jų įtraukimą į įstaigos veiklą. Didelis dėmesys buvo skiriamas patrauklios, žaismingos ugdymosi aplinkos kūrimui, būtiniausiomis darbo, ugdymo priemonėmis, tikslingai naudojamos biudžeto, mokinio krepšelio, paramos ir tėvų lėšos. Pagal turėtas finansines galimybes visos grupės papildytos edukacinėmis ugdymo priemonėmis, logopedės ir muzikos kabinetai praturtinti specialiomis ugdymo priemonėmis, priemonėmis muzikiniams gebėjimams ugdyti. Įsigyta ugdymo ir techninių priemonių: žaidimų, žaislų, mokymo priemonių, sportinio inventoriaus aktyviai vaikų veiklai, grupės papildytos baldais, perdažytas ir paremontuotas lauko inventorius, atnaujinta dalis minkšto inventoriaus (pagalvės, antklodės, rankšluosčiai) grupėse, indaujose atlikti einamieji remontai.

# Pasiekti pirmojo uždavinio – tobulinti ikimokyklinio ir priešmokyklinio ugdymo programų, planų, ugdomosios veiklos planavimo kokybę, kiekybiniai ir kokybiniai rezultatai.

**Kiekybiniai rezultatai.** Vykdyta: 2015 m. rugpjūčio 31 d. įstaigos direktoriaus įsakymu Nr. V-41 ir 2016 m. rugpjūčio 31 d. įstaigos direktoriaus įsakymu Nr. V-37 patvirtinta atnaujinta ir papildyta įstaigos Ikimokyklinio ugdymo programa ,,Vaikystės takeliais“. Vadovaujantis lopšelio-darželio direktoriaus 2016 m. vasario 1 d. įsakymu Nr. V-11 ,,Dėl darbo grupės sudarymo lopšelio-darželio ikimokyklinio ugdymo programos ,,Vaikystės takeliais“ atnaujinimui“ sudaryta darbo grupė pakeitė ikimokyklinio amžiaus vaikų pasiekimų ir pažangos vertinimo lenteles, pradėjo atnaujinti meninės, komunikavimo kompetencijų ugdymo turinio sritis.

Vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106, Lietuvos Respublikos švietimo ir mokslo ministro 2016 m. liepos 22 d. įsakymo Nr. V- 674 redakcija parengtas Priešmokyklinio ugdymo programos ugdymo planas 2016-2017 m.m. Priešmokyklinio ugdymo programos ugdymo plano tikslas – padėti tikslingai ir kryptingai planuoti, organizuoti ir įgyvendinti privalomą priešmokyklinio ugdymo programą, individualizuoti ir diferencijuoti ugdymo turinį, kurti ir tobulinti ugdymo(si) veiklos modelius, tikslingai organizuoti logopedo pagalbą specialiųjų poreikių vaikams, tikslingai organizuoti priešmokyklinių grupių vaikų maitinimą, dienos ir ugdymo režimą.

Tęsiama muzikinių gebėjimų turinčių vaikų ugdymo programa ,,Opa, pa“, tarptautinė ankstyvosios prevencijos programa ,,Zipio draugai“.Parengtas 2016 m. metinis lopšelio-darželio veiklos planas. Tęsiamas ,,Vaiko ugdymas ir ugdymasis“ srities 2.2. rodiklio ,,Ugdymo turinio ir procesų planavimas“ giluminis auditas.

**Kokybiniai rezultatai.** Lopšelio-darželio ,,Diemedis“ ikimokyklinio ugdymo turinio planavimą reglamentuoja ikimokyklinio ugdymo turinio planavimo tvarkos aprašas. 2016 m. tęsiami ikimokyklinio ugdymo turinio planavimo mokomieji darbai, organizuoti pedagogų praktiniai pasitarimai, naujiems darbuotojams pravesti papildomi planavimo įgūdžių formavimo mokymai siekiant kokybiško ugdomosios veiklos planavimo. Pedagogams dar trūksta gebėjimų nuolat pildyti, koreguoti ugdomosios veiklos planą jo įgyvendinimo metu, kurti vaikų patirtinio ugdymosi situacijas, planuoti kartu su tėvais, vaikais. Trūksta vaikų pažangos stebėjimo duomenų panaudojimo planuojant ugdymo turinį.

Lopšelio-darželio ,,Diemedis“ priešmokyklinio ugdymo turinio planavimą reglamentuoja priešmokyklinio ugdymo turinio planavimo tvarkos aprašas. Savaitiniai planai grįsti į vaiką orientuoto ugdymo paradigma, refleksija. Planuojant veiklą, žvelgiama iš vaikų perspektyvos – numatoma ką ugdysis vaikai.Orientuojamasi į kiekvieno vaiko kompetencijų plėtotę, daug dėmesio skiriama vaiko vertybinėms nuostatoms, jo gebėjimams, patirčiai. Planuojant individualią veiklą su vaikais, gerai įvertinamas jos poreikis bei galimybės. Planuojama individuali veikla ypatingų vaiko gabumų plėtotei. Numatomos vaiko patirčiai ir saviraiškai atviros, kūrybinės, eksperimentavimo ir kt. idėjos.

Kokybinių planavimo rezultatų buvo siekiama mokant pedagogus individualiai ir grupėmis. Priešmokyklinio ugdymo turinio planavimas tapo tikslesnis, aiškesnis, atviresnis, vis dažniau planuojama spontaniška (vaikų sumanyta, inicijuota) vaikų veikla. Savaitinė ugdomoji veikla planuojama naudojantis kompiuteriniu.

Ikimokyklinio amžiaus vaikų vertinimas buvo vykdomas vadovaujantis Ikimokyklinio amžiaus vaikų pasiekimų ir pažangos vertinimo tvarkos aprašu, patvirtintu lopšelio-darželio direktoriaus 2016-09-01 įsakymu Nr. V-36, priešmokyklinio amžiaus vaikų vertinimas vykdomas vadovaujantis Priešmokyklinio amžiaus vaikų pasiekimų ir pažangos vertinimo tvarkos aprašu, patvirtintu lopšelio-darželio direktoriaus 2015-09-01 įsakymu Nr. V-41.

Vaikų ugdymosi pasiekimų įvertinimas grindžiamas ilgalaikiu vaiko stebėjimu ir informacijos iš įvairių šaltinių kaupimu, jos apibendrinimu. Metų eigoje vyko pedagogų praktiniai mokymai, kaip atlikti situacinius ir tikslinius ikimokyklinio ir priešmokyklinio amžiaus vaikų veiklos stebėjimus pagal parengtas stebėjimo formas. Nuo 2016 m. rugsėjo mėn. 1 d. buvo supaprastintos ikimokyklinio amžiaus vaikų vertinimo lentelės.

Tarptautinę socialinių įgūdžių ugdymo programą ,,Zipio draugai“ vykdė priešmokyklinio ugdymo pedagogė Edita Maminskienė su 12 priešmokyklinio ugdymo grupės vaikais. Programos „Zipio draugai” tikslas – padėti 6–7 metų vaikams iš(si)ugdyti socialinius bei emocinių sunkumų įveikimo gebėjimus, siekiant geresnės vaikų psichikos sveikatos ir emocinės gerovės. Tikima, kad vaikystėje įgiję šių gebėjimų, vaikai lengviau susidoros su kebliomis ir kritinėmis situacijomis ne tik ankstyvajame amžiuje, bet ir paauglystėje bei suaugę

# Pasiekti antrojo uždavinio – siekti, kad ugdomasis procesas sudarytų palankiausias galimybes išskleisti individualius vaikų gebėjimus, tenkintų jų poreikius, interesus, padėtų augti ir tobulėti, formuotų šiuolaikišką vaikų kultūrą, kiekybiniai ir kokybiniai rezultatai.

**Kiekybiniai rezultatai.**

**Dalyvavimas tarptautiniuose, respublikiniuose renginiuose.**

Įstaiga dalyvavo Tarptautinės komisijos nacių ir sovietinio okupacinių režimų nusikaltimams Lietuvoje įvertinti pilietinėje iniciatyvoje ,,Atmintis gyva, nes liudija“.

Dalyvavome respublikinio projekto ,,Taikos Glėbys“ akcijoje ,,Taikai užauginti reikia tik vienos pupos“. Tai pasaulinė iniciatyva, kuria siekiama suvienyti viso pasaulio žmones Taikos misijai, atkreipti pasaulio visuomenės ir vadovų dėmesį į žmonijos egzistencijai iškilusią Pasaulinio karo grėsmę. Akcijoje dalyvavo lopšelio-darželio vaikai, darbuotojai, tėvai. Renginį vedė auklėtojos Jurgita Velykytė ir Asta Maminskaitė.

Auklėtoja Jolanta Ragauskienė padėjo ugdytinei Mijai Šerėnaitei realizuoti kūrybinius sumanymus žurnalo ,,Penki“ skelbtame konkurse ,,Pasakų namelis“. Mija Šerėnaitė tapo konkurso nugalėtoja.

Auklėtojos Albina Skvarnavičienė ir Jurgita Velykytė su 8 ir 9 gr. vaikais dalyvavo savaitraščio ,,Savaitė“ organizuotame konkurse ,,Mano svajonių darželis“.

Auklėtojų Sigutės Podelienės ir Jolantos Ragauskienės ugdytiniai dalyvavo UAB ,,Skinija“ konkurse ,,Nusipieškime kojinytę“, Raseinių lopšelio-darželio ,,Liepaitė“ organizuotame respublikiniame konkurse ,,Mano mylimiausia pasaka“.

**Dalyvavimas miesto renginiuose.**

Meninio ugdymo mokytoja Audronė Mikolajūnienė su programos ,,Opa pa“ ugdytiniais dalyvavo Panevėžio miesto savivaldybės administracijos ekologjos skyriaus organizuotame pasaulinės Žemės dienos renginyje ,,Žemės karuselė“.

Auklėtoja Albina Skvarnavičienė su 9 gr. vaikais dalyvavo AB ,,Panevėžio statybos trestas“ rengtame atvirukų Šv. Kalėdoms ir Naujiesiems metams konkurse. Aiva Mkrčian tapo konkurso laureate, o Aleksandra Lokcikaitė diplomante. Abiejų mergaičių atvirukais papuoštas AB ,,Panevėžio statybos tresto“ kalendorius.

Meninio ugdymo mokytoja Audronė Mikolajūnienė su programos ,,Opa, pa“ nariais dalyvavo Panevėžio miesto ikimokyklinių įstaigų renginyje ,,Vaikystės sūpuoklės“.

Auklėtojos Sigutė Podelienė ir Angėlė Šenauskienė su 1 ir 2 gr. vaikais dalyvavo Panevėžio miesto savivaldybės administracijos miesto infrastuktūros skyriaus akcijoje ,,Mieste – be savo automobilio“, 2 gr. vaikai tapo akcijos paspirtukų varžybų nugalėtojais.

Auklėtoja Jolanta Ragauskienė su 8 gr. vaikais parengė kūrybinius darbus Panevėžio pedagogų švietimo centro organizuotam Neigiamų socialinių veiksnių prevencijos projektui ,,Kartu prieš priklausomybes“.

Priešmokyklinio ugdymo pedagogė Diana Baltranienė parengė 11 gr. vaikus dalyvauti Panevėžio lopšelio-lopšelio darželio ,,Puriena“ vykusioje gamtos olimpiadoje.

Lopšelio-darželio pedagogai dalyvavo LR seimo narės organizuotame Labdaros ir paramos fondo ,,Švieskime vaikus“ kūrybinių darbų parodoje—konkurse ,,Kalėdinis stebuklas miestui“. Buvo sukurta kalėdinė eglutė miestui papuošti.

Auklėtojos Rita Navašinskienė, Jolanta Ragauskienė ir Asta Dulienė dalyvavo Panevėžio miesto bendruomenių rūmų konkurse-parodoje ,,Kalėdų žvaigždė“. Pedagogės sukūrė po kalėdinę žvaigždę, kurios po parodos buvo padovanotos senelių globos namams.

Priešmokyklinio ugdymo pedagogių Vilmos Dargelienės ir Editos Maminskienės kalėdinė puokštė Panevėžio miesto savivaldybės organizuotame konkurse, vykusiame Panevėžio miesto Cido arenoje, užėmė antrąją vietą.

Lopšelio-darželio vaikai dalyvavo įvairiuose Panevėžio vaikų bibliotekos ,,Žalioji pelėda“ organizuotuose renginiuose, parodose.

Dalyvavome Panevėžio gamtos mokyklos akcijoje ,,Už vieną trupinėlį čiulbėsiu visą vasarėlę“.

**Renginiai lopšelyje-darželyje.** Sausio 5 d. vyko šventė ,,Iki pasimatymo, eglute“. Vasario 16-osios proga lopšelyje-darželyje koncertavo Panevėžio ,,Šaltinio“ progimnazijos mokiniai. Kovo 7–14 d. vyko

Kovo 11-ąjai ir lopšelio-darželio gimtadieniui skirta kūrybinės veiklos savaitė ,,Mano svajonių darželis“. Balandžio 18–22 dienomis įstaigoje vyko teatro savaitė. 1, 2, 4, 10, 9 ir 8 gr. vaikai parodė lopšelio-darželio vaikams savo kurtus spektaklius. Organizuotas rytmetis ,,Užgavėnių išdaigos ir linksmybės“, priešmokyklinių grupių vaikų išleistuvės ,,Lik sveikas, darželi“, šventė ,,Vasaros dūzgės“. Darželio grupės organizavo šventes, skirtas šeimos dienai. Rugsėjo 1-ąją sutikome švente ,,Su Mike Pūkuotuku ir Knysliuku į mokslo ir žinių šalį“, rugsėjo mėnesį vyko sporto šventė ,,Mažoji olimpiada“, šventė ,,Rudenėli, labas“, šventė ,,Moliūgų paradas“, Tolerancijos dienos rytmetis, šventinis rytmetis ,,Eglute, suspindėk“, Šv. Kalėdų vakarai.

8 ir 9 gr. vaikai dalyvavo Panevėžio KC ,,Garsas“ edukacinėje programoje ,,Kelionė po kino teatrą“, Panevėžio kraštotyros muziejaus edukacinėje programoje ,,Išgirsk miško pasaką“. 11 ir 12 gr. vaikai lankėsi Panevėžio miesto saugaus eismo klasėje. 10 ir 2 gr. vaikai Panevėžio miesto galerijoje dalyvavo edukacinėje programoje ,,Stebuklinga saga“. 5, 11 ir 12 gr. vaikai Panevėžio ,,Šaltinio“ progimnazijoje mokėsi daryti kūrybinius darbelius ,,Kūrybinėse dirbtuvėlėse“. 5 ir 12 gr. vaikai dalyvavo Panevėžio kraštotyros muziejaus Velykinėje edukacinėje programoje ,,Velykinis margutis“. 5 gr. vaikai Panevėžio kino teatre ,,Forum Cinemas“ žiūrėjo pažintinį filmą ,,Zootropolis“. 5, 11 ir12 gr. vaikai koncertavo Panevėžio specialiojoje mokykloje. 5 gr. vaikai aplankė Panevėžio gamtos mokyklą ir ten mokėsi rūšiuoti atliekas. 2 ir 8 grupių vaikai aplankė tropinių drugelių parodą. 11 ir 12 grupių vaikai keliavo po Krekenavos regioninį parką, susipažino su ,,Pojūčių taku“. Priešmokyklinio ugdymo grupių vaikai lankėsi Panevėžio ,,Šaltinio“ progimnazijos pavasario mugėje, dalyvavo saugaus eismo renginyje. 1 ir 2 gr. vaikai aplankė Panevėžio rajono regioninį parką ir dalyvavo edukacinėje programoje ,,Pojūčių takas“. 11ir12 gr. vaikai dalyvavo Šaltinio, Ąžuolo progimnazijų organizuotose sporto, saugaus eismo šventėse. 11 gr. vaikai aplankė Naujamiesčio šiaudinių skulptūrų parodą.

**Bendradarbiavimas su socialiniais partneriais.**

Dalyvavome bendruose projektuose ir renginiuose su Panevėžio ,,Ąžuolo“ ir Panevėžio ,,Šaltinio“ progimnazijomis.

Lopšelio-darželio vaikai dalyvavo įvairiuose Panevėžio vaikų bibliotekos ,,Žalioji pelėda“ organizuotuose projektuose, renginiuose ir parodose.

Bendradarbiavome su Panevėžio Dailės mokykla. Įstaigoje buvo surengta Panevėžio Dailės mokyklos pradinio ugdymo klasių mokinių darbų paroda ,,Gėlės Lietuvai“.

Tęsėme bendradarbiavimą su Panevėžio kolegija. Panevėžio kolegijos Socialinių mokslų fakulteto ikimokyklinio ugdymo studijų programos studentai pedagoginę praktiką atliko priešmokyklinio ugdymo grupėse. Įstaigos pedagogai dalijosi gerąja darbo patirtimi.

**Kokybiniai rezultatai.**

Ugdant vaikus vadovaujamasi aktyvumo, demokratiškumo, prieinamumo, humaniškumo, gyvybingumo, saugumo, lankstumo, tęstinumo, integralumo, tautiškumo, socialumo, nediskriminavimo, bendradarbiavimo principais.

Buvo skatintas į ateitį orientuoto vaikų tautinio identiteto formavimasis, vaikai pratinami mylėti savo namus, lopšelį-darželį, Panevėžio miestą, Lietuvą, ugdomas vaikų gebėjimas suvokti save, kaip šeimos, lopšelio-darželio, gimtojo miesto bendruomenės narį, vaikai skatinami ginti ir gerbti savo mažąjį turėjimo lauką, išplėstos vaikų žinios apie gimtąjį miestą, Lietuvą, vyresnieji vaikai supažindinti su kai kuriais vaikams suvokiamais Lietuvos istorijos faktais. Palaikyta psichologiškai saugi, džiaugsminga aplinka, kurioje galėtų augti ir plėtotis vaikų ir ugdytojų dinamiškas ir džiaugsmingas bendradarbiavimas ir veikla. Padėta vaikams adaptuotis naujoje ugdymosi aplinkoje, skatinti komunikaciniai, socialiniai, pažintiniai, meniniai, kultūriniai gebėjimai. Skatintas vaikų aktyvumas, iniciatyvumas, savarankiškumas, kultūriniai įgūdžiai, saviraiška, gebėjimas suprasti save ir kitus, mokyta spręsti problemas ir dalyvauti įstaigos gyvenime. Vaikams suteikta žinių apie lytiškumą, praplėstos žinios apie šeimą, šeimos tradicijas. Vaikams suteikta džiugių emocijų, palaikoma teigiama emocinė būsena. Pratintasi kartu su tėvais atlikti kūrybines užduotis, dalyvauti bendruose konkursuose, šventėse. Formuoti saugaus elgesio įgūdžiai, gebėjimas išvengti rizikingų situacijų. Įsigyta naujų mokymo priemonių, skirtų meninei, pažintinei, komunikavimo kompetencijoms ugdyti. Praturtinta, praplėsta lauko žaimų erdvė, skirta kūrybinei veiklai lauke, žaidimams su smėliu.

Keltas tikslas – sudaryti prielaidas tolesniam sėkmingam priešmokyklinių grupių vaikų ugdymuisi mokykloje, buvo įgyvendinamas vykdant priešmokyklinių grupių ugdomosios veiklos metinius darbo planus 2015–2016, 2016-2017 m.m. mokslo metams. Siekiant individualizuoti ir diferencijuoti priešmokyklinio ugdymo programą į metinius priešmokyklinių grupių ugdymo planus buvo integruota įstaigos muzikinių gebėjimų turinčių vaikų ugdymo programa ,,Opa, pa“, 12 gr. vykdoma tarptautinė socialinių įgūdžių programa ,,Zipio draugai“. Programos buvo orientuotos į darnų vaiko vystymąsi, aktyvių ir judrių vaikų fizinės saviraiškos tenkinimą, kryptingą vaikų sveikatos, socialinės, komunikavimo ir pažintinės kompetencijų ugdymą, priešmokyklinių grupių vaikų tėvų švietimą ir įtraukimą į įstaigos veiklą.

Priešmokyklines grupes nuo 2016-01-01 lankė 4 specialiųjų poreikių vaikai, Metų pradžioje jiems nustatyti kalbos ir komunikacijos sutrikimai. Visi specialiųjų poreikių vaikai lankė logopedo vestas pratybas, ugdymas grupėse buvo vykdomas atsižvelgiant į logopedo rekomendacijas. 4 vaikams logopedo pagalba bus tęsiama mokykloje.Tikslingai organizuotas priešmokyklinių grupių vaikų maitinimas, laikomasi dienos ir ugdymo režimo.

Visi 46 priešmokyklinio ugdymo vaikai baigė priešmokyklinio ugdymo programą. Jų pasiekimai, baigus priešmokyklinio ugdymo programą, analizuoti Mokytojų tarybos posėdyje.

Nuo 2016 m. lopšelį-darželį lanko 39 priešmokyklinio amžiaus vaikai, iš jų 14-kai vaikų teikiama švietimo pagalba.

**Projektinė veikla.** Dalyvaujame respublikiniame projekte ,,Mąstau, rūšiuoju, gyvuoju“ ir Panevėžio „Ąžuolo“ progimnazijos projekte ,,Mažais žingsneliais į mokyklą“. Lopšelyje-darželyje vykdyti projektai: ,,Už vieną trupinėlį čiulbėsiu visą vasarėlę“, ,,Aš saugus, kai atsargus“, ,,Keliaukime, bendraukime, pažinkime“. Vykdytas tolerancijai skirtas projektas ,,Tolerancijos mozaika“.

Grupių pedagogai su vaikais vykdo projektus: ,,Greitai būsiu aš pirmokas“, ,,Žalioji palangė“, ,,Noriu augti sveikas ir stiprus“, ,,Aš – artistas‘, ,,Saugau gamtą ir save“, ,,Po kopūsto lapu“.

Projektinė veikla padėjo vaikams prisitaikyti prie kintančios aplinkos, skatino būti grupės nariais, ieškoti problemų sprendimo būdų. Ugdomoji veikla tapo įdomesnė, aktualesnė, pasipildė naujomis ugdymo formomis.

Pasiekti trečiojo uždavinio **– plėsti tėvų švietimą, informavimą apie ikimokyklinį, priešmokyklinį ugdymą ir švietimo pagalbą, efektyvinti darbuotojų komandinio darbo įgūdžius siekiant tenkinti šeimų poreikius,** kiekybiniai ir kokybiniai rezultatai.

**Kiekybiniai ir kokybiniai rezultatai.** Organizuoti susirinkimai tėvams dėl ikimokyklinio ir priešmokyklinio ugdymo programų vykdymo, vaikų pasiekimų ir pažangos vertinimo rezultatų, vaikų priėmimo, registracijos ir eilių sudarymo klausimais..

Tėvai dalyvavo įstaigos renginiuose, išvykose po Panevėžį, Panevėžio apskritį. Vaikų veikla fiksuota foto nuotraukose, jos talpintos grupių bei darželio stenduose, įstaigos svetainėje. Įstaigos vadovai, mokytojai ir pagalbos mokiniui specialistai konsultavo tėvus ugdymo, maitinimo, vaiko sveikatos priežiūros, vaikų pasiekimų ir pažangos vertinimo klausimais.

Sistemingai ir laiku buvo skelbiama informacija tėvams lopšelio-darželio internetinėse svetainėje. 5 ir 8 gr. susikūrė internetines veidaknyges (facebook).

Pasiekti ketvirtojo uždavinio **– išlaikyti ir stiprinti intelektualinius, žmogiškuosius išteklius sudarant darbuotojams galimybes ir sąlygas siekti švietimo kokybės kultūros, tobulinti profesines, bendrakultūrines, bendrąsias, vadybines kompetencijas, skleisti ir perimti gerąją darbo patirtį,** kiekybiniai ir kokybiniai rezultatai.

**Kiekybiniai ir kokybiniai rezultatai.**

Kūrėme demokratiškus santykius, skatinome jų laikytis bendruomenės vidaus gyvenime. Organizavome projektus, akcijas, dalyvavome tarptautiniuose, šalies ir miesto projektuose, organizavome renginius valstybinių švenčių paminėjimui. Iniciatyvius darbuotojus skatinome padėkos raštais, padėkomis, sveikinimais įvairių švenčių, jubiliejų proga.

Pasiekti penktojo uždavinio **- formuoti įstaigos įvaizdį, savitumą, atspindint įstaigos veiklos kultūrą,** kiekybiniai ir kokybiniai rezultatai.

**Kiekybiniai ir kokybiniai rezultatai.** Administruojama įstaigos internetinė svetainė. Teikėme informaciją apie įstaigoje vykstančias permainas, naujoves ir pokyčius, informaciją įvairiais švietimo, pedagoginės, socialinės ir specialiosios pagalbos teikimo, vaikų sveikatos, vaikų priėmimo, eilių sudarymo klausimais. Rūpinomės ir koordinavome glaudų tėvų ir pedagoginių darbuotojų bendradarbiavimą.

Pagerėjo tėvų informavimo sistema – daugiau informacijos talpinama įstaigos internetinėje svetainėje. Miesto, įstaigos internetinėse svetainėse nuolat talpinta informacija tėvams apie vaikų skaičių ir laisvas vietas įstaigoje, teikiamas paslaugas, apie vykstančius renginius, renginių nuotraukos, struktūrinius, teisinius ir finansinius pokyčius.

Nuo 2016 m. lopšelyje-darželyje įdiegta Panevėžio miesto ikimokyklinių ugdymo mokyklų vaikų registracijos ir eilių sudarymo informacinė sistema.

Išsiplėtė bendruomenės galimybės dalyvauti miesto, darželio renginiuose, šventėse.

Pasiekti šeštojo uždavinio **- kurti ugdymo turinio reikalavimus atitinkančią materialinę bazę,** kiekybiniai ir kokybiniai rezultatai.

**Kiekybiniai ir kokybiniai rezultatai.**

Lopšelis-darželis valgiaraščius sudaro vadovaudamasis UAB ,,Rakorda“ 2014 m. išleista knyga ,,15 dienų perspektyvinis valgiaraštis ikimokyklinio ugdymo įstaigoms“, kuri yra suderinta su Lietuvos Respublikos sveikatos apsaugos ministerija.

Lopšelyje-darželyje periodinę metų kontrolę vykdė Panevėžio miesto visuomenės sveikatos centro ir Panevėžio valstybinės maisto ir veterinarijos tarnybos specialistai. Surašyti patikrinimo aktai, išvados , duoti nurodymai. VMVT pateiktas sudarytas trūkumų šalinimo planas.

Siekdami užtikrinti naujų higienos normų HN 75:2016 reikalavimus, atlikome einamąjį maisto sandėlių einamąjį remontą, pakeitėme dalį virtuvės baldų, atnaujinome virtuvės indus. Už Panevėžio miesto savivaldybės skirtas 6,2 tūkst. eurų lėšas atnaujinome virtuvės įrangą, virtuvei įsigijome naują konvekcinę krosnelę ir elektrinę viryklę. Įsigyta daržovių valymo mašina (900 Eur). Skalbyklai- nauja skalbimo mašina (500 Eur).

Atliktas koridoriaus aplink salę remontas, pakeista grindų danga, šviestuvai. Atliktas 2-jų kabinetų remontas (76,08 Eur), 1-je grupėje pakeistas linoleumas (319,96 Eur) , 4 grupių tualetuose padarytos naujos pertvaros (480 Eur), 3-se grupėse pakeisti san.mazgai, 2- ose grupėse įsigyti nauji baldai (3000,00 Eur). Visose grupėse pertvarų langai apklijuoti apsaugine plėvele (520,30 Eur). Įsigyti 3 nauji kompiuteriai (1158,16 Eur). Kompiuteriai ugdymo reikmėms naudojami 5 grupėse.

Įsigytas dulkių siurblys. Minkštas inventorius papildytas pagalvėmis, antklodėmis ir kitu reikalingu inventoriumi.

**Per ataskaitinį laikotarpį apmokėtų sumų už ilgalaikį turtą, kitas prekes, komunalines paslaugas ir kitas paslaugas iššifravimas pagal lėšų šaltinį:**

|  |  |  |  |  |  |  |
| --- | --- | --- | --- | --- | --- | --- |
| Paslaugų ir prekių pavadinimas | Biudžeto lėšos | MK IU lėšos | MK PU  lėšos | Spec. lėšos | Viešųjų darbų lėšos | Viso EUR: |
| **Ilgalaikis turtas:** | **6200,00** |  |  | **1400,00** |  | **7600,00** |
| Daržovių skutimo mašina |  |  |  | 900,00 |  | 900,00 |
| Skalbimo mašina |  |  |  | 500,00 |  | 500,00 |
| Elektrinė viryklė | 1391,50 |  |  |  |  | 1391,50 |
| Konvekcinė krosnis | 4808,50 |  |  |  |  | 4808,50 |
| **Kitos prekės:** | **1100,00** | **2300,00** | **800,00** | **12495,34** | **107,52** | **16802,86** |
| elektros prekės |  |  |  | 480,50 |  | 480,50 |
| valymo, dezinfekavimo, skalbimo priemonės |  |  |  | 1851,93 |  | 1851,93 |
| inventorius vidaus patalpoms valyti |  |  |  | 135,09 |  | 135,09 |
| indai, stalo įrankiai |  |  |  | 1190,17 |  | 1190,17 |
| inventorius teritorijai prižiūrėti |  |  |  | 135,34 |  | 135,34 |
| santechnikos prekės |  |  |  | 742,28 |  | 742,28 |
| būtinosios remonto prekės | 1100,00 |  |  | 3132,07 | 107,52 | 4339,59 |
| pirmosios pagalbos priemonės |  |  |  | 73,81 |  | 73,81 |
| kitos būtinosios prekės ir priemonės |  |  |  | 1699,48 |  | 1699,48 |
| baldai |  | 2300,00 | 700,00 | 219,99 |  | 3219,99 |
| spaudiniai, nesusiję su ugdymo procesu |  |  |  | 131,03 |  | 131,03 |
| kanceliarinės prekės |  |  |  | 740,35 |  | 740,35 |
| ugdymo priemonės |  |  | 100,00 | 1272,80 |  | 1372,80 |
| apranga, patalynė |  |  |  | 690,50 |  | 690,50 |
| **Komunalinės paslaugos**: | **40600,00** |  |  | **4700,00** |  | **45300,00** |
| **š**ildymas | 36251,93 |  |  |  |  | 36251,93 |
| elektros energija | 1767,92 |  |  | 3703,91 |  | 5471,83 |
| vandentiekis ir kanalizacija | 2580,15 |  |  | 141,95 |  | 2722,10 |
| atliekų išvežimas |  |  |  | 854,14 |  | 854,14 |
| **Kitos paslaugos:** |  | **300,00** | **300,00** | **1600,00** |  | **2200,00** |
| interneto svetainės priežiūra |  |  |  | 72,00 |  | 72,00 |
| buhalterinių programų priežiūra |  |  |  | 180,00 |  | 180,00 |
| kompiuterių priežiūra ir kasečių pildymas |  |  |  | 340,00 |  | 340,00 |
| kenkėjų kontrolė |  |  |  | 63,70 |  | 63,70 |
| svarstyklių patikra |  |  |  | 18,15 |  | 18,15 |
| mikrobiologiniai tyrimai |  |  |  | 20,74 |  | 20,74 |
| gesintuvų patikra ir pildymas |  |  |  | 76,27 |  | 76,27 |
| koridoriaus remontas |  |  |  | 500,00 |  | 500,00 |
| skalbimo mašinos remontas |  |  |  | 45,00 |  | 45,00 |
| kitos būtinosios paslaugos |  |  |  | 284,14 |  | 284,14 |
| kompiuterių priežiūra (IKT) |  | 100,00 | 200,00 |  |  |  |
| vaikų pažintinė veikla |  | 200,00 | 100,00 |  |  |  |

Organizuotas 2% GPM lėšų rinkimas. 2016 m. panaudotos 2015 m ir 2016 m. gautos lėšos 4073,85 Eur. 168,77 Eur buvo panaudota gyvybės draudimu apdrausti visus lopšelio-darželio vaikus. 520,30 Eur panaudota visų grupių pertvarų stiklų apsaugai, 3384,78 Eur panaudota koridoriaus remonto darbams.

Plėtėme ir turtinome lauko žaidimų aikšteles, kartu su priešmokyklinių grupių tėvais teritorijoje pasodinome naujų želdinių, pakeitėme smėlį smėlio dėžėse, organizavome bendruomenės talkas estetiškai atnaujinant ir pritaikant lauko aplinką vaikams. Toliau plečiamas ekologinis lopšelio-darželio sodas ir daržas.

Iš mokinio krepšelio lėšų ikimokyklinio amžiaus vaikams įsigyta spaudinių, mokymo priemonių įvairioms kompetencijoms ugdyti, praplėstos ir papildytos grupių edukacinės erdvės ir aplinkos.

Tėvai įtraukti į ugdomosios aplinkos plėtimo, tvarkymo darbus. Tėvai dalyvavo talkose remontuojant grupių patalpas, perdažant lauko priemones, perdažant ir papildant smėlio dėžes nauju smėliu ir kt.

Nuolat rūpinomės atvykstančių į įstaigą vaikų adaptacija , jos aptarimu mokytojų pasitarimuose. Su atvykstančių vaikų tėvais sudarėme ikimokyklinio ir priešmokyklinio ugdymo (si) sutartis.

Tai leido pagerinti teikiamų paslaugų kokybę, jų prieinamumą įvairaus amžiaus, gebėjimų ir poreikių vaikams.

**Patvirtintų asignavimų panaudojimas.**

Finansavimo šaltiniai:

|  |  |
| --- | --- |
| Lėšos, skirtos metinės veiklos programos programos įgyvendinimui, iš jų: | 2016 m |
| 509914,10 Eur |
| Mokymo aplinkai finansuoti (B) | 269720,00 Eur |
| Miesto infrastruktūros plėtrai, modernizavimui | 1405,28 Eur |
| Valstybės deleguotoms funkcijoms vykdyti  ( MK) | 163624,00 Eur |
| Specialiosios lėšos (S) | 69170,51 Eur |
| LR Valstybės biudžetas (Nemokamas maitinimas) | 1251,30 Eur |
| ES paramos lėšos ir lėšos viešiesiems darbams | - |
| Paramos lėšos | 116,09 Eur |
| Valstybės deleguotoms funkcijoms vykdyti  ŠMM MK lėšos dėl vaikų skaičiaus padidėjimo | - |
| Valstybės lėšos Euro kompensacijai | 57,92 Eur |
| Valstybės lėšos MMA padidinimui | 4569,00 Eur |

Finansiniai ištekliai buvo gaunami iš Panevėžio miesto savivaldybės biudžeto, specialiosios lėšos įstaigos reikmėms, mokinio krepšelio lėšos, 2 % GPM paramos lėšos, ES lėšos viešiesiems darbams.

Atsižvelgiant į finansinę situaciją, darbuotojai labai sąmoningai ir atsakingai ieškojo būdų kaip kuo taupiau naudoti įstaigos mokos fondą ir energetinius resursus.

Įstaigoje pasenusi, susidėvėjusi savo funkcijas tik dalinai atliekanti virtuvės vėdinimo sistema, nesandarūs, pažeisti puvinio langų rėmai ir kt. Lopšeliui-darželiui reikalingas stogo remontas, fasado šiltinimas, langų sandarinimas ir keitimas, 2-jų laiptinių remontas, vamzdynų remontas, lauko pavėsinių remontas ir kt. Toliau reikia plėsti ir turtinti poilsio zoną vaikų žaidimų aikštelėse lauke, ugdymą skatinančią aplinką lopšelio-darželio grupėse.

Grupėse reikalinga pakeisti grindų dangas, baldus, reikalingas grupių žaidimų kambarių, kabinetų, skalbyklos ir virtuvės patalpų remontas, būtinas tolimesnis virtuvės modernizavimas, grindų dangos pakeitimas ir kt.

Riboti finansiniai ištekliai ir nepakankamas finansavimas stabdo materialinės bazės plėtrą, ugdymo modernizavimą.

Sieksime užtikrinti ikimokyklinio ir priešmokyklinio ugdymo paslaugų kokybę, plėsti jų įvairovę.

Tikslingai valdant ir taupiai naudojant turimus visus finansinius išteklius, bendruomenei įvertinus finansinę įstaigos padėtį, susiklausius, priėmus atitinkamus sprendimus, buvo sėkmingai įgyvendintas 2016 metų lopšelio-darželio veiklos planas.

1. **ARTIMIAUSIO LAIKOTARPIO ĮSTAIGOS VEIKLOS PRIORITETINĖS KRYPTYS.**

**1.Tikslas. Tobulinti ikimokyklinio, priešmokyklinio ugdymo kokybę.**

1. Planavimo formos ir procedūros nuolatos tobulinamos, siekiant kuo didesnio visos įstaigos bendruomenės veiklos efektyvumo.

2. Ugdymo turinyje atsispindės socialiniai, ekonominiai, kultūriniai šiuolaikinio gyvenimo iššūkiai ir realijos, išryškinamas vaiko statusas. Taikomi šiuolaikiški vaiko pažinimo būdai, nuosekliai taikomas formuojamasis, individualizuotas vaiko vertinimas, įvairesnės vertinimo formos, fiksavimo būdai,

3. Išplėstos bendradarbiavimo formos, ugdymo turinys, sudarantis sąlygas šeimoms susipažinti su lopšelio-darželio ugdymo sąlygomis, aptartos ugdymo programos, metodai, vaikų pasiekimų vertinimas. Praplėstos paslaugos tėvams. Sustiprinta tėvų informavimo ir švietimo sistema, atliepianti tėvų lūkesčius.

**2**. **Tikslas. Skatinti nuolatinį ir kryptingą pedagogų ir kitų darbuotojų profesinių kompetencijų augimą.**

1. Tobulinti ikimokyklinio ir priešmokyklinio ugdymo kokybę, atskleidžiant vaikų socialines, emocines, pažintines, raidos galimybes.

2. Siekti, kad įstaigoje dirbtų nuolat tobulėjantys ir reflektuojantys, rezultatyviai dirbantys, bendraujantys ir bendradarbiaujantys darbuotojai, užtikrinantys įstaigos kultūros augimą.

3. Kurti palankias sąlygas ugdytinių ir visos įstaigos sveikatai, saugumui ir gerovei palaikyti.

1. **Tikslas. Kurti saugią, sveiką, mobilią ugdymo (si) ir darbo aplinką.**

1. Racionaliai paskirstyti materialinius išteklius, siekiant atnaujinti įstaigos vidaus ir lauko aplinkas.

2.Vaikai ir darbuotojai naudosis geresnėmis sanitarinėmis-higieninėmis sąlygomis, aplinka taps modernesnė, estetiškesnė ir saugesnė.

Direktorė Asta Radžiūnienė

# 